गिरे हुए मानव समुदाय को , फ़िर उठाना, सनातन धर्म को पुनः प्रतिष्ठित करना और विदेश में , योग एवं धर्म को नई पहचान देकर स्थापित करना ये सारे अतिमहत्त्वपूर्ण कार्य , स्वामीजी ने किए हैं और २० वर्ष की उमर में " संगीत कल्पतरु " नामक किताब भी उन्होंने लिखी थी । प्रकाशक श्री बैष्णव चरण जी ने प्रथम मुद्रण के समय लिखा हुआ लेखक का नाम " नरेन्द्र नाथ दत्त" आगामी संस्करणों से , चुपचाप हटा दिया है ! नए संशोधित पुस्तक का नाम, " सचित्र विश्व संगीत " प्रकाशक ने अपने नाम से छपवाया ! शायद , नरेन्द्र नाथ के आग्रह पे , ही ये किया गया हो जो , सीमित व्यक्तित्व को बहुत पीछे छोड़ कर , समस्त मानव समाज के हो चुके थे और एक प्रतिभा संपन्न नवयुवक से , महायोगी स्वामी विवेकानंद में परिवर्तित हो कर, परम पद को प्राप्त हो गए थे !